11. รายการธุรกิจกับกิจการที่เกี่ยวข้องกัน

ในระหว่างปี บริษัทฯ มีรายการธุรกิจที่สำคัญกับบริษัทที่เกี่ยวข้องกัน
(เกี่ยวข้องกันโดยการมีผู้ถือหุ้นและ/หรือกรรมการและการบริหารร่วมกัน)
รายการธุรกิจดังกล่าวแสดงไว้ในงบการเงินตามเงื่อนไขและเกณฑ์ที่ตกลงร่วมกันระหว่างบริษัทฯ
ซึ่งเกณฑ์ดังกล่าวอาจแตกต่างจากรายการกับบริษัทที่ไม่เกี่ยวข้องกัน โดยสามารถสรุปได้ดังนี้:-

[TABLE]

1. การขายและซื้อสินค้าและบริการ

บริษัทได้ดำเนินการค้าตามปกติกับบริษัทที่เกี่ยวข้องกัน
โดยบริษัทได้คิดราคาซื้อ/ขายสินค้าและบริการกับบริษัทดังกล่าว
ตามราคาที่ใกล้เคียงกับราคาที่คิดกับบุคคลภายนอก
และระยะเวลาชำระหนี้ที่ใช้สำหรับบริษัทที่เกี่ยวข้องกันดังกล่าวจะยาวกว่าระยะเวลาชำระหนี้ตามปกติที่กำหนดไว้
30 วัน

2. ดอกเบี้ยรับจากเงินให้กู้ยืม

  2.1 ดอกเบี้ยรับจากบริษัท อิงค์เจ็ท อิมเมจเจส (ประเทศไทย) จำกัด มีอัตราดอกเบี้ยร้อยละ
  6 ต่อปี ชำระคืนภายใน ปี

2550

  2.2 ดอกเบี้ยรับจากบริษัท เทค อะ ลุค จำกัด มีอัตราดอกเบี้ยร้อยละ MLR+1 ซึ่งมีอัตราร้อยละ
  6.75 ต่อปี ในปีในงวดปัจจุบัน และมีกำหนดชำระคืนเมื่อทวงถาม

3. สัญญาเช่าและบริการ

บริษัทได้ทำสัญญาเช่าอาคารสำนักงานระยะยาวพร้อมสิ่งอำนวยความสะดวกต่างๆ
และสัญญาเช่าป้ายกับบริษัทที่เกี่ยวข้องกันบางแห่ง
สัญญาเช่าที่ตกลงกันมีอัตราค่าเช่าคิดตามความเหมาะสมของสถานที่ตั้ง
และลักษณะการใช้งานของพื้นที่นั้นๆ

4. ค่านายหน้า

บริษัทและบริษัทย่อยได้มีการให้บริการเป็นนายหน้าระหว่างกัน โดยคิดในอัตราร้อยละ 5
จากยอดที่เก็บเงินได้ซึ่งใกล้เคียงกับราคาที่คิดกับบุคคลภายนอก

5. รายการอื่นๆ

รายได้และค่าใช้จ่ายอื่นๆ บริษัทฯ คิดราคากับบริษัทที่เกี่ยวข้องกันตามราคาที่ตกลงกัน

ยอดคงเหลือของรายการข้างต้น ณ วันที่ 31 ธันวาคม 2548 และ 2547
ได้แสดงแยกต่างหากในงบดุลภายใต้รายการดังต่อไปนี้:

[TABLE]

[TABLE]

เงินให้กู้ยืมบริษัท อิงค์เจ็ท อิมเมจเจส (ประเทศไทย) จำกัด เป็นเงินกู้ยืมที่ไม่มีหลักประกัน
มีอัตราดอกเบี้ยร้อยละ 6 ต่อปี และมีกำหนดชำระคืนภายในเดือน มกราคม 2550

เงินให้กู้ยืมแก่บริษัท เทค อะ ลุค จำกัด เป็นเงินกู้ยืมที่ไม่มีหลักประกัน คิดดอกเบี้ยในอัตราร้อยละ
MLR+1 ซึ่งมีอัตราร้อยละ 6.75 ต่อปีในงวดปัจจุบัน และมีกำหนดชำระคืนเมื่อทวงถาม

2.  มาตรการหรือขั้นตอนการอนุมัติการทำรายการระหว่างกัน

ในการทำรายการระหว่างกัน
จะต้องมีความจำเป็นและมีความสมเหตุสมผลของการทำรายการเพื่อก่อให้เกิดประโยชน์สูงสุดของบริษัท
สำหรับรายการระหว่างกันที่เกิดขึ้นในปัจจุบัน กรรมการตรวจสอบของบริษัท ได้พิจารณาแล้ว
เห็นว่ารายการดังกล่าวเป็นไปตามลักษณะการดำเนินธุรกิจทั่วไป และบริษัทได้จ่าย
หรือรับค่าตอบแทนในราคายุติธรรม

การทำรายการระหว่างกันในอนาคตจะขึ้นอยู่กับเหตุผลและความจำเป็น
การจ่ายและรับค่าตอบแทนต้องเป็นไปตามราคายุติธรรมของตลาด
และจะต้องได้รับความเห็นชอบจากคณะกรรมการตรวจสอบ

โดยในกรณีที่มีรายการดังกล่าวเกิดขึ้น
คณะกรรมการตรวจสอบจะพิจารณาความจำเป็นและความสมเหตุสมผลของรายการ
และแจ้งความเห็นต่อที่ประชุมคณะกรรมการบริษัท

3.  นโยบายการทำรายการระหว่างกันในอนาคต

รายการระหว่างกันที่อาจเกิดขึ้นในอนาคตนั้น คณะกรรมการจะต้องไม่อนุมัติรายการใดๆ ที่ตนเอง
หรือบุคคลที่อาจมีความขัดแย้งทางผลประโยชน์ในลักษณะอื่นใดกับบริษัท
และจะต้องเปิดเผยรายการดังกล่าวต่อคณะกรรมการตรวจสอบเพื่อพิจารณาให้ความเห็นว่ารายการดังกล่าวเป็นรายการที่เป็นไปตามลักษณะธุรกิจทั่วไป
และเป็นไปในราคายุติธรรม และเสนอต่อคณะกรรมการบริษัทพิจารณา
นอกจากนี้บริษัทมีนโยบายที่จะไม่ให้กรรมการเป็นผู้ค้ำประกันเงินกู้ยืมของบริษัท

ทั้งนี้บริษัทฯจะยึดแนวทางปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
รวมตลอดถึงปฏิบัติตามข้อกำหนดในการเปิดเผยข้อมูลการทำรายการที่เกี่ยวโยง
และการได้มาหรือจำหน่ายทรัพย์สินของบริษัท หรือบริษัทย่อย

ในส่วนของรายการระหว่างกันในปัจจุบัน บริษัทฯมีนโยบายที่จะดำเนินการดังต่อไปนี้

  ------------------------------- ----------------------------------------------------
  การให้บริษัทร่วมเช่าพื้นที่สำนักงาน       บริษัทคาดว่าจะยังคงให้บริษัทร่วมเช่าพื้นที่สำนักงาน ณ ตึก
                                  บริเวณถนนวิภาวดีต่อไป

  การผลิตภาพ                       ในกรณีที่เป็นงานภาพพิมพ์ที่บริษัทร่วมสามารถทำการผลิตได้
                                  บริษัทยังคงจะส่งมอบงานให้
                                  เนื่องจากมีความคล่องตัวในการควบคุมงานและระยะเวลาในการผลิต
  ------------------------------- ----------------------------------------------------